CELEX: 52005PC0453
Language: el
Date: 2005-09-28
Title: Πρόταση απόφασης του Συμβουλίου όσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με τους τροχούς των επιβατικών αυτοκινήτων και των ρυμουλκούμενων αυτών

Σημαντική ανακοίνωση νομικού περιεχομένου

|

52005PC0453

Πρόταση απόφασης του Συμβουλίου όσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με τους τροχούς των επιβατικών αυτοκινήτων και των ρυμουλκούμενων αυτών  /* COM/2005/0453 τελικό - AVC 2005/0181 */  

	Βρυξέλλες, 28.9.2005COM(2005) 453 τελικό2005/0181 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥόσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με τους τροχούς των επιβατικών αυτοκινήτων και των ρυμουλκούμενων αυτών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΓΕΝΙΚΑΜε την απόφαση του Συμβουλίου 97/836/ΕΚ, της 27ης Νοεμβρίου 1997, η Ευρωπαϊκή Κοινότητα κατέστη συμβαλλόμενο μέρος στην Αναθεωρημένη Συμφωνία του 1958 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ). Η απόφαση αυτή τέθηκε σε ισχύ στις 24 Μαρτίου 1998.Το άρθρο 4 της απόφασης αυτής ορίζει, μεταξύ άλλων , ότι σε περίπτωση που σχέδιο κανονισμού της ΟΕΕ/ΟΗΕ υποβάλλεται σε ψηφοφορία στους αντίστοιχους φορείς της ΟΕΕ/ΟΗΕ, το εν λόγω σχέδιο θα πρέπει να εγκρίνεται από το Συμβούλιο, αφού λάβει την έγκριση του Ευρωπαϊκού Κοινοβουλίου, πριν η Κοινότητα ταχθεί υπέρ της έγκρισης του σχεδίου.Η ημερήσια διάταξη προσεχούς συνεδρίασης του Παγκόσμιου Φόρουμ για την εναρμόνιση των περί οχημάτων κανονισμών της ΟΕΕ/ΟΗΕ θα περιλαμβάνει, συγκεκριμένα, ψηφοφορία επί ενός (νέου) σχεδίου κανονισμού σχετικά με τους τροχούς των επιβατικών αυτοκινήτων και των ρυμουλκούμενων τους.Ο κύριος σκοπός του σχεδίου κανονισμού είναι η θέσπιση εναρμονισμένων τεχνικών προδιαγραφών, ώστε να αποφευχθεί η δημιουργία τεχνικών φραγμών στο εμπόριο μηχανοκινήτων οχημάτων μεταξύ των συμβαλλομένων μερών, ενώ θα διασφαλίζεται υψηλό επίπεδο ασφάλειας και περιβαλλοντικής προστασίας.Η θέση της ΕΚ κατά τη στιγμή της ψηφοφορίας βασίζεται σε έγγραφα που διατίθενται στις επίσημες γλώσσες ΟΕΕ/ΟΗΕ (γαλλικά και αγγλικά). Εφόσον η ΕΚ κατέστη μέλος της συμφωνίας του 1958 ΟΕΕ/ΟΗΕ, απαιτείται να τηρεί τις διαδικασίες που προβλέπονται στην εν λόγω συμφωνία.Σύμφωνα με τις διατάξεις του άρθρου 4 παράγραφος 5 της απόφασης 97/836/ΕΚ, ο κανονισμός θα δημοσιευτεί σε όλες τις επίσημες γλώσσες των Κοινοτήτων στην Επίσημη Εφημερίδα της Ευρωπαϊκής Ένωσης πριν τεθεί σε ισχύ.ΠΕΡΙΕΧΟΜΕΝΟ ΤΗΣ ΠΡΟΤΑΣΗΣ ΑΠΟΦΑΣΗΣΣκοπός της πρότασης είναι να καταστεί δυνατό στον εκπρόσωπο της Επιτροπής να ψηφίσει επί του σχεδίου κανονισμού εκ μέρους της Κοινότητας σε προσεχή συνεδρίαση του Παγκόσμιου Φόρουμ της ΟΕΕ/ΟΗΕ για την εναρμόνιση των κανονισμών περί οχημάτων.2005/0181 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥόσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με τους τροχούς των επιβατικών αυτοκινήτων και των ρυμουλκούμενων αυτών(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές [1], και ιδίως το άρθρο 4 παράγραφος 2 δεύτερο εδάφιο,την πρόταση της Επιτροπής[2],Τη σύμφωνη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:1.  Με το σχέδιο κανονισμού ΟΕΕ/ΟΗΕ σχετικά με τους τροχούς των επιβατικών αυτοκινήτων και των ρυμουλκούμενών τους καταργούνται οι τεχνικοί φραγμοί στο εμπόριο μηχανοκίνητων οχημάτων μεταξύ των συμβαλλομένων μερών, όσον αφορά τα εν λόγω κατασκευαστικά στοιχεία, ενώ εξασφαλίζεται υψηλό επίπεδο ασφάλειας και περιβαλλοντικής προστασίας.2.  Είναι σκόπιμο να προσδιορισθεί η θέση της Κοινότητας όσον αφορά το εν λόγω σχέδιο κανονισμού.3.  Το εν λόγω σχέδιο κανονισμού δεν πρέπει να ενσωματωθεί στο κοινοτικό σύστημα έγκρισης τύπου μηχανοκίνητων οχημάτων, εφόσον αφορά τροχούς αντικατάστασης,ΑΠΟΦΑΣΙΖΕΙ:Άρθρο 1Το σχέδιο κανονισμού της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ) σχετικά με τους τροχούς των επιβατικών αυτοκινήτων και των ρυμουλκούμενων αυτών, όπως περιέχεται στο έγγραφο TRANS/WP.29/2005/46 εγκρίνεται με την παρούσα απόφαση.Άρθρο 2Η Κοινότητα, εκπροσωπούμενη από την Επιτροπή, θα ψηφίσει υπέρ του σχεδίου του κανονισμού ΟΕΕ/ΟΗΕ που αναφέρεται στο άρθρο 1 κατά την ψηφοφορία η οποία θα λάβει χώρα στη διάρκεια συνεδρίασης της Διοικητικής Επιτροπής σε προσεχή συνεδρίαση του Παγκόσμιου Φόρουμ της ΟΕΕ/ΟΗΕ για την εναρμόνιση των κανονισμών περί οχημάτων.Άρθρο 3Ο κανονισμός ΟΕΕ/ΟΗΕ σχετικά με τους τροχούς των επιβατικών αυτοκινήτων και των ρυμουλκούμενων αυτών, δεν θα ενσωματωθεί στο κοινοτικό σύστημα έγκρισης τύπου για μηχανοκίνητα οχήματα.Βρυξέλλες,Για το ΣυμβούλιοΟ Πρόεδρος [1] ΕΕ L 346 της 17.12.1997, σ. 78.[2] ΕΕ C. .της. ., σ. .[3] ΕΕ C. .της. ., σ. .